CELEX: 62018CN0233
Language: ro
Date: 2018-03-29 00:00:00
Title: Cauza C-233/18: Cerere de decizie preliminară introdusă de Arbeidshof te Brussel (Belgia) la 29 martie 2018 – Zubair Haqbin/Federal Agentschap voor de opvang van asielzoekers

201806010301917522018/C 211/192332018CJC21120180618RO01ROINFO_JUDICIAL20180329161611Cauza C-233/18: Cerere de decizie preliminară introdusă de Arbeidshof te Brussel (Belgia) la 29 martie 2018 – Zubair Haqbin/Federal Agentschap voor de opvang van asielzoekers
 ---documentbreak--- C2112018RO1610120180329RO0019161161Cerere de decizie preliminară introdusă de Arbeidshof te Brussel (Belgia) la 29 martie 2018 – Zubair Haqbin/Federal Agentschap voor de opvang van asielzoekers
   (Cauza C-233/18)2018/C 211/19Limba de procedură: neerlandeza
      Instanța de trimitere
   
   Arbeidshof te Brussel
   
      Părțile din procedura principală
   
   
      Reclamant: Zubair Haqbin
   
      Pârâtă: Federal Agentschap voor de opvang van asielzoekers
   
      Întrebările preliminare
   
   
            1)
         
         
            Articolul 20 alineatele (1)-(3) din directivă (
                  1
               ) trebuie interpretat în sensul că acesta stabilește în mod limitativ cazurile în care beneficiul condițiilor materiale de primire poate fi limitat sau retras sau din articolul 20 alineatele (4) și (5) rezultă că retragerea dreptului la condițiile materiale de primire poate avea loc și cu titlu de sancțiune aplicabilă pentru încălcarea gravă a regulilor centrelor de cazare și pentru comportament deosebit de violent?
         
      
            2)
         
         
            Articolul 20 alineatele (5) și (6) trebuie interpretat în sensul că, înainte de a lua sancțiuni sau o decizie legată de limitarea sau retragerea beneficiului condițiilor materiale de primire și în cadrul acestor decizii, statele membre trebuie să stabilească măsurile necesare care ar garanta dreptul la un nivel de trai demn pe durata excluderii, sau se poate da curs acestor dispoziții printr-un sistem în baza căruia, după decizia de limitare sau de retragere a beneficiului condițiilor materiale de primire, se verifică dacă persoana care face obiectul deciziei beneficiază de un nivel de trai demn și, dacă este necesar, se iau măsuri corective la momentul respectiv?
         
      
            3)
         
         
            Articolul 20 alineatele (4), (5) și (6) coroborat cu articolele 14, 21, 22, 23 și 24 din directivă și cu articolele 1, 3, 4 și 24 din Carta drepturilor fundamentale a Uniunii Europene trebuie interpretat în sensul că o măsură sau o sancțiune de excludere temporară (sau definitivă) de la dreptul la condițiile materiale de primire este sau nu este posibilă în cazul unui minor, în special în cazul unui minor neînsoțit?
         
      (
         1
      )	Directiva 2013/33/UE a Parlamentului European și a Consiliului din 26 iunie 2013 de stabilire a standardelor pentru primirea solicitanților de protecție internațională (JO 2013, L 180, p. 96).